Η μνημειακή πρόσοψη της Βασιλικής του Αγίου Πέτρου στο Βατικανό, έργο του Κάρλο Μαντέρνο.
**Πρόσοψη** ονομάζεται γενικά η εξωτερική πλευρά ενός κτηρίου, συνήθως η μπροστινή.

Στην αρχιτεκτονική, η πρόσοψη ενός κτιρίου είναι συχνά η πιο σημαντική πτυχή από άποψη σχεδιασμού, καθώς θέτει τον τόνο για το υπόλοιπο κτήριο. Από την άποψη της μηχανικής ενός κτιρίου, η πρόσοψη έχει επίσης μεγάλη σημασία λόγω των επιπτώσεών της στην ενεργειακή απόδοση. Για ιστορικής σημασίας προσόψεις, πολλοί τοπικοί πολεοδομικοί κανονισμοί ή άλλοι νόμοι περιορίζουν ή απαγορεύουν σε μεγάλο βαθμό την αλλαγή τους.

Μεταγενέστερες προσόψεις σε παλαιότερα κτίρια
---------------------------------------------

Ήταν αρκετά συνηθισμένο κατά τη διάρκεια της αρχιτεκτονικής εποχής Γεωργίου να προστίθεται νέα πρόσοψη σε υφιστάμενες κατοικίες σε αγγλικές πόλεις.

Προσθήκη προσόψεων σε παλαιότερες κατασκευές έχει συμβεί και σε άλλα μέρη: στο Σαντιάγκο ντε Κομποστέλα, η Casa do Cabido χτίστηκε για να ταιριάζει με το αρχιτεκτονικό στυλ της πλατείας, και η κύρια πρόσοψη του καθεδρικού ναού, που βλέπει στην Praza do Obradoiro, στην πραγματικότητα περικλείει και κρύβει το παλαιότερο Portico of Glory.

Σύγχρονες προσόψεις σε ψηλά κτήρια
----------------------------------

Στα σύγχρονα ψηλά κτήρια, οι εξωτερικοί τοίχοι συχνά διακόπτονται από τσιμεντένιες πλάκες δαπέδου. Παραδείγματα περιλαμβάνουν τοίχους από προκατασκευασμένο σκυρόδεμα. Η πρόσοψη μπορεί μερικές φορές να παρέχει αντιπυρική προστασία, για παράδειγμα, εάν δύο κτίρια είναι πολύ κοντά μεταξύ τους, για να μειωθεί η πιθανότητα εξάπλωσης πυρκαγιάς από το ένα κτίριο στο άλλο.

Σε γενικές γραμμές, τα συστήματα πρόσοψης που αιωρούνται ή συνδέονται με τις προκατασκευασμένες πλάκες από σκυρόδεμα είναι κατασκευασμένα από αλουμίνιο (επικαλυμμένο με σκόνη ή ανοδιωμένο) ή ανοξείδωτο ατσάλι. Τα τελευταία χρόνια έχουν χρησιμοποιηθεί μερικές φορές πιο πλούσια υλικά όπως το τιτάνιο, αλλά λόγω του κόστους και της ευαισθησίας τους στη βαφή των άκρων των πάνελ, δεν έγιναν δημοφιλή.

Παραδείγματα
------------

* Πρόσοψη ρωμαϊκής οικίας του 1ου αιώνα στην ΠομπηίαΠρόσοψη ρωμαϊκής οικίας του 1ου αιώνα στην Πομπηία
* Μέρος της Κεντρικής Πανεπιστημιακής Βιβλιοθήκης στο Βουκουρέστι (Ρουμανία)Μέρος της Κεντρικής Πανεπιστημιακής Βιβλιοθήκης στο Βουκουρέστι (Ρουμανία)
* Η πρόσοψη του Bletchley Park (Ηνωμένο Βασίλειο), μείγμα διάφορων αρχιτεκτονικών στυλΗ πρόσοψη του Bletchley Park (Ηνωμένο Βασίλειο), μείγμα διάφορων αρχιτεκτονικών στυλ
* Λεπτομέρεια πρόσοψης στην Πράγα (Τσεχία)Λεπτομέρεια πρόσοψης στην Πράγα (Τσεχία)
* Πρόσοψη του δημαρχείου της πόλης Chojna (Πολωνία)Πρόσοψη του δημαρχείου της πόλης Chojna (Πολωνία)
* Πρόσοψη σπιτιού στην πόλη Ansbach (Γερμανία)Πρόσοψη σπιτιού στην πόλη Ansbach (Γερμανία)
* Το «Στοιχιωμένο Μέγαρο» (Haunted Mansion) στην DisneylandΤο «Στοιχιωμένο Μέγαρο» (*Haunted Mansion*) στην Disneyland
* Πρόσοψη παραδοσιακού "Casa Chorizo" στο Μπουένος Άιρες (Αργεντινή)Πρόσοψη παραδοσιακού "*Casa Chorizo*" στο Μπουένος Άιρες (Αργεντινή)
* Το Παλαιό Ταχυδρομείο στο Βελιγράδι, σε σερβο-βυζαντινό ρυθμόΤο Παλαιό Ταχυδρομείο στο Βελιγράδι, σε σερβο-βυζαντινό ρυθμό
* Λεπτομέρεια του "Neues Kranzler Eck" στο ΒερολίνοΛεπτομέρεια του "*Neues Kranzler Eck*" στο Βερολίνο

Παραπομπές
----------

1. ↑  dictionary.cambridge.org
2. ↑  Boswell, Keith. "Exterior Building Enclosures". John Wiley & sons, Inc, 2013, p. 11